హోమినినే

{{Automatic taxobox
| fossil_range = 
| image = Secretary_Leonard_Carmichael.jpg
| image_caption = ముగ్గురు హోమినైన్లు: ఒక మానవుడు - కుడి చేతిలో గొరిల్లా పిల్లను, ఎడమ చేతిలో చింపాంజీ పిల్లనూ పట్టుకుని.
| taxon = Homininae
| authority = Gray, 1825
| type_species = Homo sapiens
| type_species_authority = Linnaeus, 1758
| subdivision_ranks = Tribe
| subdivision = †Dryopithecini
GorilliniHominini

sister: Ponginae
}}
హోమినినే, హోమినిడే కుటుంబం లోని ఉప కుటుంబం. దీన్ని " ఆఫ్రికా హోమినిడ్లు" లేదా " ఆఫ్రికా వాలిడులు" అని కూడా అంటారు.   ఇందులో రెండు తెగలు, వాటిలో ప్రస్తుతం ఉనికిలో ఉన్న, అంతరించిపోయిన జాతులూ ఉన్నాయి: 1) హోమినిని తెగ (ఆధునిక మానవులు, అనేక అంతరించిపోయిన జాతులతో కూడిన హోమో ప్రజాతి; కనీసం రెండు అంతరించిపోయిన ప్రజాతులు ఉన్న ఆస్ట్రలోపిథెసినా ఉపతెగ; పాన్ అనే ప్రజాతి (ఇందులో సాధారణ చింపాంజీలు, బోనోబోలను ఉన్నాయి) కలిగిన పానినా అనే ఉపతెగ.  2) గొరిల్లిని తెగ (గొరిల్లాలు). పాన్ ప్రజాతి దాని స్వంత, మూడవ తెగ అయిన పానినికి చెందినట్లుగా కూడా పరిగణిస్తారు. గొప్ప వాలిడుల వంశరేఖ నుండి ఒరాంగుటాన్లు (పొంగినే ఉపకుటుంబం) విడిపోయిన తరువాత ఉద్భవించిన హోమినిడ్లన్నీ హోమినినే కుటుంబంలో భాగమే. హోమినినే క్లాడోగ్రామ్‌లో మూడు ప్రధాన శాఖలు ఉన్నాయి: ఇవి గోరిల్లిని తెగ ద్వారా గొరిల్లాలు, హోమినిని తెగ, దాన్నుండి హోమినినా ద్వారా (మానవులు), పానినా (చింపాంజీలు) ఉపతెగలు (క్రింది పరిణామ వృక్షాన్ని చూడండి). ఉనికిలో ఉన్న జాతులు -గొరిల్లినిలో రెండు , పానినాలో రెండు (చింపాంజీలు, బోనోబోస్), హోమినినాలో ఒకటి (మానవులు) ఉన్నాయి. హోమో ఫ్లోరేసియెన్సిస్, హోమో డెనిసోవాతో సహా కొన్ని ఊహాత్మక హోమో జాతుల జాడలు 40,000 సంవత్సరాల క్రితం నాటి ఇటీవలి కాలంలో కూడా కనుగొన్నారు. హోమినినే ఉపకుటుంబం లోని జీవులను హోమినైన్ అని, హోమినైన్లనీ పిలుస్తారు. (హోమినిన్, హోమినిన్లు, హోమినిని - ఈ మూడూ "హోమినిని"కి పర్యాయ పదాలు- అనేవి వేరే పదాలు. హోమినినేకు వీటికీ ఉన్న తేడాను గమనింపులో ఉంచుకోవాలి). 

 ఆవిష్కరణలు, వర్గీకరణల చరిత్ర 
ఎడమ|frame| హోమినోయిడియా సూపర్‌ కుటుంబపు పరిణామ వృక్షం. హోమినినే ఉప కుటుంబం హైలైటు చేసి ఉంది: దాదాపు 180 లక్షల సంవత్సరాల క్రితం హైలోబాటిడే (ప్రస్తుత గిబ్బన్లు) ప్రధాన శాఖ నుండి విడిపోయిన తరువాత పొంగినే (ప్రస్తుత ఒరంగుటాన్) ఉప కుటుంబం వేరుపడింది; తరువాత హోమినినే ఉపకుటుంబం హోమినిని (హోమినినా, పానినా ఉపతెగలతో), గొరిల్లిని తెగలుగా విడిపోయింది. |alt=
1970 వరకూ, హోమినిడే అంటే మానవులు మాత్రమే; మానవులు కాని గొప్ప వాలిడులన్నిటినీ పోంగిడే కుటుంబం లోకి చేర్చారు.   తరువాతి కాలంలో జరిగిన ఆవిష్కరణల తరువాత ఈ వర్గీకరణ సవరణలకు గురైంది. మానవులను (ప్రస్తుతం హోమినినే ఉపకుటుంబంలో ఉన్నారు) హోమినిడే కుటుంబంలో భాగంగా చేసి, గొప్ప వాలిడులతో కలిపారు.  1990 నాటికి, ఒరంగుటన్ల కంటే గొరిల్లాలు, చింపాంజీలూ మానవులకు దగ్గరని తెలిసింది. దాంతో గొరిల్లాలు, చింపాంజీలను కూడా హోమినినే ఉపకుటుంబం లోకి చేర్చారు. 

హోమినినే ఉప కుటుంబాన్ని మూడు శాఖలుగా విభజించవచ్చు: 1. గొరిల్లిని తెగ (గొరిల్లాలు), 2. పానినా (చింపాంజీలు)  హోమినినా (మానవులు, వారి అంతరించిన బంధువులూ) ఉపతెగలతో హోమినిని తెగ,  3. అంతరించిపోయిన డ్రయోపిథెసీని తెగ. 2007 లో వివరించిన అంత్య మియోసిన్ శిలాజం నకాలిపిథెకస్ నకయామాయి, బహుశా, దాని సమకాలీన ఔరానోపిథెకస్ లాగానే డ్రయోపిథెసీని క్లేడ్ లోని ప్రాథమిక సభ్యుడు; అంటే, అవి ప్రస్తుతం ఉనికిలో ఉన్న మూడు శాఖలలో దేనికీ చెందవు. వాటి ఉనికిని బట్టి, హోమినినే తెగలు విడిపోయినది సుమారు 80 లక్షల సంవత్సరాల క్రితం కంటే ముందు కాదని తెలుస్తుంది. 

వర్తమాన కాలంలో, చింపాంజీలు, గొరిల్లాలు ఉష్ణమండల అడవులలో ఆమ్లయుత నేలల్లో నివసిస్తాయి. ఈ నేలల్లో శిలాజాలు సురక్షితంగా ఉండవు, దెబ్బతింటాయి. గొరిల్లాల శిలాజాలేమీ దొరకనప్పటికీ, 500,000 సంవత్సరాల క్రితం నాటి చింపాంజీ దంతాలు తూర్పు ఆఫ్రికా రిఫ్ట్ వ్యాలీలో (కప్తూరిన్ నిర్మాణం, కెన్యా) లో నాలుగు కనిపించాయి. ఇక్కడ మానవ వంశానికి (హోమినిన్స్) హోమినిని తెగ సభ్యుడిని హోమినిన్ అంటారు, హోమినినే ఉపకుటుంబం లోని సభ్యుడిని హోమినైన్ అంటారు. హోమినిడే కుటుంబం లోని సభ్యుడిని హోమినిడ్ అంటారు. హోమినోయిడియా సూపర్ కుటుంబం లోని సభ్యుడిని హోమినాయిడ్ అంటారు. చెందిన అనేక శిలాజాలను కూడా కనుగొన్నారు.  దీన్నిబట్టి ఆ కాలంలో కొన్ని చింపాంజీలు హోమోల (హెచ్. ఎరెక్టస్ లేదా హెచ్. రోడెసియెన్సిస్) సమీపంలో నివసించినట్లు తెలుస్తుంది; గొరిల్లాల విషయంలో కూడా ఇది వర్తిస్తుంది.  

 వర్గీకరణ 

 తెగ డ్రయోపిథెసీని†కెన్యాపిథెకస్కెన్యాపిథెకస్ వికేరి ఔరానోపిథెకస్ఔరానోపిథెకస్ మాసెడోనియెన్సిస్ ఒటావిపిథెకస్ఒటావిపిథెకస్ నమీబియెన్సిస్ మొరాటోపిథెకస్మొరాటోపిథెకస్ బిషోపి ఓరియోపిథెకస్ ఓరియోపిథెకస్ బంబోలీనకాలిపిథెకస్నకాలిపిథెకస్ నకయామాయి అనోయియాపిథెకస్అనోయియాపిథెకస్ బ్రెవిరోస్ట్రిస్ డ్రయోపిథెకస్ డ్రయోపిథెకస్ వుడుయెన్సిస్డ్రయోపిథెకస్ ఫోంటాని హిస్పానోపిథెకస్ హిస్పానోపిథెకస్ లేటానస్ హిస్పానోపిథెకస్ క్రూసాఫోంటి నియోపిథెకస్ నియోపిథెకస్ బ్రాంకోయిపీరోలాపిథెకస్పీరోలాపిథెకస్ కటలానికస్రుడాపిథెకస్రుడాపిథెకస్ హంగేరికస్సంబూరుపిథెకస్సంబూరుపిథెకస్ కిప్టాలమిఉడాబ్నోపిథెకస్ఉడాబ్నోపిథెకస్ గరేడ్జియెన్సిస్డానూవియస్డానూవియస్ గుగ్గెన్‌మోసి తెగ గొరిల్లినికొరోరాపిథెకస్ †కొరోరాపిథెకస్ అబిస్సినికస్ ప్రజాతి గొరిల్లా పశ్చిమ గొరిల్లా, గొరిల్లా గొరిల్లా పశ్చిమ పల్లపు భూముల గొరిల్లా, గొరిల్లా గొరిల్లా గొరిల్లా నదికి ఆవలి గొరిల్లా, గొరిల్లా గొరిల్లా డియేలీ తూర్పు గొరిల్లా, గొరిల్లా బేరింగీ కొండ గొరిల్లా, గొరిల్లా బేరింగీ బేరింగీ తూర్పు పల్లపు భూముల గొరిల్లా, గొరిల్లా బేరింగీ గ్రాయేరీ తెగ హోమినిని
 ఉపతెగ పానినా
 ప్రజాతి పాన్ చింపాంజీ (సాధారణ చింపాంజీ), పాన్ ట్రోగ్లోడైట్స్ మధ్య చింపాంజీ, పాన్ ట్రోగ్లోడైట్స్ ట్రోగ్లోడైట్స్ పశ్చిమ చింపాంజీ, పాన్ ట్రోగ్లోడైట్స్ వేరస్ నైజీరియా-కామెరూన్ చింపాంజీ, పాన్ ట్రోగ్లోడైట్స్ ఎల్లియోటి తూర్పు చింపాంజీ, పాన్ ట్రోగ్లోడైట్స్ ష్వీన్‌ఫుర్తీ బొనోబో (పిగ్మీ చింపాంజీ), పాన్ పానిస్కస్ ఉపతెగ హోమినినాసహెలాంత్రోపస్†సహెలాంత్రోపస్ చాడెన్సిస్ ఒర్రోరిన్†ఒర్రోరిన్ టుగెనెన్సిస్ గ్రేకోపిథెకస్ †గ్రేకోపిథెకస్ ఫ్రేబెర్జి. గమనిక: కొందరు శాస్త్రవేత్తలు గ్రేకోపిథెకస్‌ను కూడా డ్రయోపిథెకస్ లోకి చేర్చారు. ఇక్కడ చూపినట్లు గ్రేకోపిథెకస్‌ను హోమినినా లోకి చేర్చడం ఒక పరికల్పన ప్రకారమే తప్ప, శాస్త్రీయంగా దీనిపై ఏకాభిప్రాయం లేదు.
 ఆర్డిపిథెకస్†ఆర్డిపిథెకస్ రామిడస్ ఆర్డిపిథెకస్ కడబ్బా కెన్యాంత్రోపస్†కెన్యాంత్రోపస్ ప్లాటియోప్స్ ప్రేయాంత్రోపస్†ప్రేయాంత్రోపస్ బహ్రెల్‌ఘజాలి (ఆస్ట్రలోపిథెకస్ బహ్రెల్‌ఘజాలి) ప్రేయాంత్రోపస్ అనామెన్సిస్ (ఆస్ట్రలోపిథెకస్ అనామెన్సిస్) ప్రేయాంత్రోపస్ అఫారెన్సిస్ (ఆస్ట్రలోపిథెకస్ అఫారెన్సిస్) ఆస్ట్రలోపిథెకస్†ఆస్ట్రలోపిథెకస్ ఆఫ్రికానస్ ఆస్ట్రలోపిథెకస్ గార్హి ఆస్ట్రలోపిథెకస్ సెడీబా పారాంత్రోపస్†పారాంత్రోపస్ ఈథియోపిథెకస్ పారాంత్రోపస్ రోబస్టస్ పారాంత్రోపస్ బాయిసీ హోమో – ఆధునిక మానవుల తక్షణ పూర్వీకులుహోమో గౌటెంజెన్సిస్†
 హోమో రుడాల్ఫెన్సిస్†
 హోమో హ్యాబిలిస్ †
 హోమో ఫ్లోరేసియెన్సిస్ †
 హోమో ఎరెక్టస్ †
 హోమో ఎర్గాస్టర్ †
 హోమో యాంటెసెస్సర్ †
 హోమో హైడెల్‌బెర్గెన్సిస్†
 హోమో సెప్రానెన్సిస్†
 డెనిసోవన్స్ (ఇంకా శాస్త్రీయ నామం పెట్టలేదు)†
 హోమో నియాండర్తలెన్సిస్†
 హోమో రొడీసియెన్సిస్†
 హోమో సేపియన్స్శరీరనిర్మాణ పరంగా ఆధునిక మానవులు, హోమో సేపియన్స్ సేపియన్స్ హోమో సేపియన్స్ ఇడాల్టు†
 పురాతన హోమో సేపియన్స్ (క్రో మాన్యాన్)†
 రెడ్ డీర్ గుహ ప్రజలు† (ఇంకా శాస్త్రీయ నామం పెట్టలేదు; బహుశా ఆధునిక మానవుల్లోనే వేరే జాతి కావచ్చు, లేదా ఆధునిక మానవుల, డెనిసోవన్ల సంకర జాతి కావచ్చు)

 పరిణామం 
హోమినినే ఉపకుటుంబపు (హోమినినే-పొంగినే చివరి సాధారణ పూర్వీకుడి) వయస్సు సుమారు 140  నుండి 125 లక్షల సంవత్సరాలు (శివాపిథెకస్) ఉంటుందని అంచనా వేసారు.   గొరిల్లిని, హోమిని లుగా వేరుపడడం ("గొరిల్లా-మానవ చివరి ఉమ్మడి పూర్వీకుడు", జిహెచ్‌ఎల్‌సిఎ)  సుమారు 80 - 100 లక్షల సంవత్సరాల క్రితం (T GHLCA), మయోసీన్లో, నకాలిపిథెకస్ నకయామాయి కాలానికి దగ్గరలో జరిగిందని అంచనా వేసారు.  

పాన్, హోమో ప్రజాతులు విడిపోయే వరకు, గొరిల్లాలు, పాన్-హోమో పూర్వీకుల మధ్య సంకరం జరిగినట్లు ఆధారా లున్నాయి.  

 ద్విపాద నడక పరిణామం ఆర్డిపిథెకస్ రామిడస్ (44 లక్షల సంవత్సరాల క్రితం), ఒర్రోరిన్ టుగునెన్సిస్  (60 లక్షల సంవత్సరాల క్రితం) లపై ఇటీవల చేసిన అధ్యయనాల్లో అవి కొంత స్థాయిలో రెండు కాళ్ళపై నడిచేవని తెలిసింది. ఆస్ట్రలోపిథెకస్, తొలి పారాంత్రోపస్ లు ద్విపాదులై ఉండవచ్చు. ఆర్డిపిథెకస్ రామిడస్ వంటి చాలా తొలినాళ్ళ హోమినిన్లు చెట్లపై రెండుకాళ్లపై చరించి ఉండవచ్చు.  

 మెదడు పరిమాణం పరిణామ క్రమం 
మానవ పరిణామ క్రమంలో మెదడు పరిమాణం క్రమంగా పెరుగుతూ వచ్చింది. ఇది నుండి ప్రారంభమైంది   వరకు హోమో హబిలిస్‌లో సుమారు 600 సెం.మీ.3 ఉన్న మెదడు హోమో నియాండర్తాలెన్సిస్‌ నాటికి 1500 సెం.మీ 3 అయింది. అయితే, ఆధునిక హోమో సేపియన్స్ మెదడు పరిమాణం నియాండర్తళ్ళ కంటే (1250 సెం.మీ 3) కొద్దిగా తక్కువగా ఉంది. మహిళల మెదడు, పురుషుల కంటే కొంచెం చిన్నగా ఉంటుంది. హాబిట్స్ అనే మారుపేరుతో ఉన్న ఫ్లోరెస్ హోమినిడ్లు ( హోమో ఫ్లోరేసియెన్సిస్ ) కపాల సామర్థ్యం 380 సెం.మీ 3 గా ఉంది. (ఈ పరిమాణం చింపాంజీల విషయం లోనే చిన్నదిగా భావిస్తారు). ఇది హోమో ఎరెక్టస్ సగటు మెదడు పరిమాణంలో మూడవ వంతు. వారు ఇన్సులర్ మరుగుజ్జు కేసుగా హెచ్. ఎరెక్టస్ నుండి ఉద్భవించారని ప్రతిపాదించారు. వారి మెదడు చిన్నదిగా ఉన్నప్పటికీ, H. ఫ్లోరేసియెన్సిస్ అగ్నిని ఉపయోగించారని, రాతి పనిముట్లను కనీసం H. ఎరెక్టస్ లు తయారు చేసినట్లుగా చేసారనీ ఆధారా లున్నాయి.  ఈ సందర్భంలో, తెలివితేటల కోసం, మెదడు పరిమాణం కంటే దాని నిర్మాణంపైనే తెలివితేటలు ఎక్కువగా ఆధారపడి ఉంటాయని తెలుస్తోంది.  

 కుటుంబ నిర్మాణం, లైంగికత పరిణామం 
లైంగికత అనేది కుటుంబ నిర్మాణానికి సంబంధించినది. కుటుంబాన్ని మలచడంలో దానికి పాత్ర ఉంది. విద్యలో తండ్రుల ప్రమేయం మానవులకే ప్రత్యేకమైన విషయం -కనీసం ఇతర హోమినినేలతో పోల్చినప్పుడు. మహిళల్లో అంతర్గత అండోత్సర్గము (అండం విడుదలైన సమయంలో ఆ సూచనలేమీ బయటికి కనిపించవు), రుతువిరతి (మెనోపాజ్) రెండూ కొన్ని ఇతర ప్రైమేట్లలో కూడా జరుగుతాయి గాని, ఇతర జాతులలో ఇది సాధారణ విషయం కాదు. వృషణము, పురుషాంగం పరిమాణం కుటుంబ నిర్మాణానికి సంబంధించినవిగా కనిపిస్తాయి: మానవుల్లో ఏక పత్నిత్వం, చింపాజీల్లో లైంగిక విశృంఖలత్వం, గొరిల్లాల్లో బహుభార్యాత్వం.   లైంగిక డైమోర్ఫిజంను సాధారణంగా లైంగిక ఎంపికకు గుర్తుగా భావిస్తారు. తొలి హోమినిన్లు డైమోర్ఫిజం (పురుషులు, స్త్రీల శరీర నిర్మాణాల్లో ఉండే తేడా) ఎక్కువగా ఉండి, పరిణామ క్రమంలో హోమో'' జాతి రూపుదిద్దుకునే సమయానికి మానవుల్లో ఉన్న ఏకపత్నిత్వంతో సమాంతరంగా తగ్గుతూ వచ్చిందని అధ్యయనాల్లో తెలిసింది. బహుభార్యల అంతఃపురాల్లో నివసించే గొరిల్లాల్లో పెద్ద ఎత్తున లైంగిక డైమోర్ఫిజమ్‌ కనిపిస్తుంది. మానవ స్త్రీలలో గోప్య అండోత్సర్గము - అంటే స్త్రీలలో అండం విడుదల సమయం బయటికి కనబడక పోవడం - ఉండగా, ఆడ చింపాంజీల్లో జననేంద్రియం ఉబ్బడం ద్వారా అండం విడుదలను తెలియజేస్తుంది. ఋతుదశను బట్టి మానవ స్త్రీలు తమ అండం విడుదలను కొంతవరకు తెలుసుకోవచ్చు, కాని పురుషులు దాన్ని గుర్తించే అవకాశం లేదు. చాలా ప్రైమేట్లలో అర్ధ గోప్య అండోత్సర్గము ఉంది. అందుచేత ఉమ్మడి పూర్వీకుడికి అర్థ గోప్య అండోత్సర్గము ఉందని, ఇది గొరిల్లాలు వారసత్వంగా పొందాయని, తరువాత అది మానవులలో గోప్య అండోత్సర్గముగా పరిణామం చెందిందనీ, చింపాంజీలలో బహిరంగ అండోత్సర్గముగా పరిణామం చెందిందనీ భావించవచ్చు. రీసస్ కోతులలో, చింపాంజీలలో కూడా రుతువిరతి సంభవిస్తుంది. కానీ గొరిల్లాల్లో జరగదు. ఇతర ప్రైమేట్లలో (ఇతర క్షీరద సమూహాలలో) ఇది చాలా అసాధారణ విషయం.

 ఇవి కూడా చూడండి 

 చింపాంజీ-మానవ చివరి సాధారణ పూర్వీకుడు 
 ఒరంగుటాన్-మానవ చివరి సాధారణ పూర్వీకుడు 
 గిబ్బన్-మానవ చివరి సాధారణ పూర్వీకుడు 
 మానవ పరిణామ శిలాజాల జాబితా 

 గమనికలు 

 మూలాలు 

 వనరులు 



 బాయటి లింకులు 

 హ్యూమన్ టైమ్‌లైన్ (ఇంటరాక్టివ్) - స్మిత్సోనియన్, నేషనల్ మ్యూజియం ఆఫ్ నేచురల్ హిస్టరీ (ఆగస్టు 2016).

Category:Articles with 'species' microformats
వర్గం:మానవ పరిణామం